Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni maarifa ya sayansi na matumizi yake katika mitambo, ufundi au njia za mawasiliano 
Faida ya teknolojia katika shule za sekondari ni kwamba imerahisisha kazi ya walimu pamoja na wanafunzi wao. Walimu wanaweza kufundisha wanafunzi kutumia tarakilishi ambayo humwezesha mwalimu kufundisha na kuwasilisha ujumbe wao kwa wanafunzi vizuri. 
Teknolojia imewafanya wanafunzi kuweza kujisomea wenyewe bila ya kuwepo mwalimu kwa kutumia rununu inayowaletea jumbe kupitia mitandao. Hii hurahisisha kazi ya mwanafunzi hususan wakati wa likizo kuliko kupewa maswali ambayo wangefanya kwenye madaftari. 
Teknolojia imerahisisha njia ya mawasiliano kwani zamani hakukuwa na madarasa ambayo watu waliweza kusomea. Wanafunzi walikuwa wakisomea chini ya miti. Teknolojia ya kisasa imeleta mabadiliko makubwa katika sekta ya masomo kwani wanafunzi hawapati shida ya 
kusoma kwa kuwa walimu walioajiriwa ni wakutosha na wenye kisomo cha hali ya juu. 
Teknolojia imewafanya wanafunzi kuerevuka kwa kujua maswala mengi ambayo hawakuwa wakiyafahamu. Imewafanya wanafunzi kutangamana pamoja na kusaidiana 
pasipo kuchagua kabila wala dini kwani kujumuika huku kumewafanya wanafunzi kujuana mila na desturi zao.
Teknolojia imeleta maafa makubwa katika shule za sekondari kwa kuwa wanafunzi wamekuwa wazembe katika kufanya kazi zao kwa sababu ya vyombo vya mawasiliano m.f tarakilishi na rununu ambayo hutumia kufanya utafiti na kupata majibu.
Teknolojia imewapotosha wanafunzi wa sekondari kwani hutumia fursa hii kufanya utafiti wa maswala ambayo si ya kuhusiana na masomo hivyo basi kuwafanya waige tabia na mienendo mibaya ambayo baadaye huja kuyaatharisha masomo yao na kuweza kuanguka mitihani yao. 
Teknolojia pia imewazembesha walimu kwani wanategemea teknolojia kufanya utafiti badala ya kusoma vitabu na kuwafupishia ujumbe wanafunzi ili waweze kuelewa zaidi. Njia hii huwafanya wanafunzi kutuyafahamu mambo mengi.
Teknolojia imewafanya wanafunzi wadanganye katika mitihani yao kwani mwanafunzi anaweza kubadilisha alama alizopata na kuweka alama nyingine ili kupata alama ya juu. Wanafanya ujanja huu kwa kupitia (cyber) ambako hubadilishwa.